CELEX: 62009CN0045
Language: fi
Date: 2009-02-02 00:00:00
Title: Asia C-45/09: Ennakkoratkaisupyyntö, jonka Arbeitsgericht Hamburg (Saksa) on esittänyt 2.2.2009 – Gisela Rosenbladt v. Oellerking Gebäudereinigungsges.mbH

1.5.2009   
            
            
               FI
            
            
               Euroopan unionin virallinen lehti
            
            
               C 102/10
            
         Ennakkoratkaisupyyntö, jonka Arbeitsgericht Hamburg (Saksa) on esittänyt 2.2.2009 – Gisela Rosenbladt v. Oellerking Gebäudereinigungsges.mbH
   (Asia C-45/09)
   2009/C 102/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Hamburg
   
      Pääasian asianosaiset
   
   
      Kantaja: Gisela Rosenbladt
   
      Vastaaja: Oellerking Gebäudereinigungsges.mbH
   
      Ennakkoratkaisukysymykset
   
   
               1)
            
            
               Ovatko kollektiivisen työoikeuden säännökset, joissa tehdään ero ikään perustuvien seikkojen perusteella, yleisen tasa-arvolain (Allgemeines Gleichbehandlungsgesetz; jäljempänä AGG) voimaantulon jälkeen yhteensoveltuvia yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (1) mukaisen ikään perustuvaa syrjintää koskevan kiellon kanssa, kun AGG:ssä ei nimenomaisesti näin todeta (kuten aikaisemmin AGG:n 10 §:n 7 alakohdassa)?
            
         
               2)
            
            
               Rikotaanko kansallisella lainsäädännöllä, jossa annetaan valtiolle, työehtosopimuksen sopimuspuolille ja yksittäisen työsopimuksen sopimuspuolille mahdollisuus määrätä työsuhteiden automaattisesta päättymisestä, kun tietty ikä saavutetaan (tässä: 65. ikävuoden täyttyminen), yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 1 artiklassa ja 2 artiklan 1 kohdassa säädettyä ikään perustuvan syrjinnän kieltoa, kun jäsenvaltiossa on vuosikymmeniä sovellettu vastaavia lausekkeita melkein kaikkien työntekijöiden työsuhteisiin riippumatta kulloisestakin taloudellisesta ja sosiaalisesta tilanteesta, väestörakenteesta ja konkreettisesta työmarkkinatilanteesta?
            
         
               3)
            
            
               Rikotaanko työehtosopimuksella, jolla annetaan työnantajalle mahdollisuus päättää työsuhteet, kun työntekijä saavuttaa tietyn iän (tässä: 65. ikävuoden täyttyminen), yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 1 artiklassa ja 2 artiklan 1 kohdassa säädettyä ikään perustuvan syrjinnän kieltoa, kun jäsenvaltiossa on vuosikymmeniä sovellettu vastaavia lausekkeita melkein kaikkien työntekijöiden työsuhteisiin riippumatta kulloisestakin taloudellisesta ja sosiaalisesta tilanteesta, väestörakenteesta ja konkreettisesta työmarkkinatilanteesta?
            
         
               4)
            
            
               Rikkooko valtio, joka toteaa sellaisen työehtosopimuksen, jolla annetaan työnantajalle mahdollisuus päättää työsuhteet tiettynä ikävuotena (tässä: 65. ikävuoden täyttyminen), yleissitovaksi ja pitää yleissitovuuden voimassa, yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 1 artiklassa ja 2 artiklan 2 kohdassa säädettyä ikään perustuvan syrjinnän kieltoa, kun näin tehdään riippumatta kulloinkin kyseessä olevasta konkreettisesta taloudellisesta ja sosiaalisesta tilanteesta, väestörakenteesta ja työmarkkinatilanteesta?
            
         
      (1)  EYVL L 303, s. 16.